Diari Oficial de la Generalitat Valenciana


Sumari del DOGV 6284, del 08-06-2010 (2010/6233)

RESOLUCIÓ de 14 de maig de 2010, de la Direcció General d'Energia, per la qual s'atorga a Red Eléctrica de España, SAU, autorització administrativa per a l'ampliació de la subestació transformadora de 220 kV, denominada ST Sagunt, situada al terme municipal de Sagunt, província de València, s'aprova el projecte d'execució i es declara, en concret, la seua utilitat pública (ATASCT/2009/371/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6233


Data del document
:   14-05-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 14 de maig de 2010, de la Direcció General d'Energia, per la qual s'atorga a Red Eléctrica de España, SAU, autorització administrativa per a l'ampliació de la subestació transformadora de 220 kV, denominada ST Sagunt, situada al terme municipal de Sagunt, província de València, s'aprova el projecte d'execució i es declara, en concret, la seua utilitat pública (ATASCT/2009/371/46). [2010/6233]  
Vist l'escrit presentat per Red Eléctrica de España, SAU, domiciliada a l'efecte de notificacions a La Moraleja, Alcobendas, 28967 Madrid, passeig Conde de los Gaitanes, número 177, en data 31 de juliol de 2009, davant del Servici Territorial d'Energia de València, en què sol·licita que se li concedisca autorització administrativa, aprovació del projecte d'execució i declaració, en concret, d'utilitat pública, per a l'ampliació de la subestació transformadora de 220 kV, anomenada ST Sagunt, situada al polígon 87 del sector SUNP-IV del Pla General d'Ordenació Urbana de Sagunt, al terme municipal de Sagunt, província de València (ATASCT/2009/371/46).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 17 de juliol de 2009.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació que dóna la Llei 17/2007, de 4 de juliol, i el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 16 de novembre de 2009, consta un informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació del parc de 220 kV de la subestació de Sagunt (València), ja que considera que es tracta d'una instal·lació de transport secundari de titularitat del gestor de la xarxa de transport.  
Vist que la sol·licitud va ser exposada a la corresponent informació pública de conformitat amb la Llei 54/1997, de 27 de novembre, del Sector Elèctric; l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anunci en el Butlletí Oficial de la Província de València, de 3 de desembre de 2009; en el Diari Oficial de la Comunitat Valenciana, de 14 de desembre de 2009, i en el periòdic ABC, d'11 de desembre de 2009.  
D'acord amb la documentació que hi ha en l'expedient no s'han presentat al·legacions a la mencionada sol·licitud.  
Vist que, d'acord amb el mencionat Decret 88/2005, es va traslladar a l'Ajuntament de Sagunt la separata del projecte de la instal·lació sol·licitada ja que afecta béns, instal·lacions, obres o servicis, centres o zones dependents d'eixe organisme, a l'efecte de prestar la seua conformitat o l'oposició i, simultàniament, es va traslladar al referit ajuntament i d'acord amb l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat, i es va sol·licitar un informe sobre l'adaptació del projecte al planejament urbanístic que siga aplicable.   
- Consta en l'expedient un informe remés per l'esmentat ajuntament en què indica que respecte a l'ampliació de la subestació per mitjà d'equipament d'una nova posició GIS de 220 kV, considera que es tracta d'un element accessori preparatori d'una instal·lació principal pendent de definir (futura línia elèctrica entre les subestacions de Sagunt i la Vall d'Uixó), i emet un informe desfavorable, ja que no es documenta el traçat de la referida línia.  
Traslladat el mencionat informe a l'empresa peticionària, manifesta, en síntesi, el següent:  
- Que el procediment de tramitació i obtenció de les preceptives resolucions de les instal·lacions elèctriques, i de conformitat amb la legislació aplicable, es regula en el Decret 88/2005, de 29 d'abril, del Consell de la Generalitat, i correspon una tramitació i resolució separada per a les línies i una altra per a les subestacions. Que, per tant, el tràmit actual ha de cenyir-se al contingut del projecte, que és l'ampliació de la subestació de Sagunt, i queda especificat clarament en el projecte esmentat que la futura línia elèctrica no es preveu, ni és objecte del procediment iniciat i, per tant, les qüestions que ha de plantejar l'ajuntament en este sentit hauran d'indicar-se en l'expedient oportú. Que els projectes són instal·lacions distintes i en cap cas l'ampliació de la subestació pot considerar-se un element accessori preparatori, ni que la línia siga la instal·lació principal.  
Vist que d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament a:  
- Conselleria de Medi Ambient, Aigua, Urbanisme i Habitatge. Direcció General d'Urbanisme, sense que conste en l'expedient cap resposta sobre això, a pesar de la reiteració efectuada pel Servici Territorial.  
- Conselleria de Medi Ambient, Aigua, Urbanisme i Habitatge. Servici Territorial d'Ordenació del Territori, sense que conste en l'expedient cap resposta sobre això, a pesar de la reiteració efectuada pel Servici Territorial.  
- Conselleria d'Infraestructures i Transport. Servici Territorial de Carreteres, indicant en l'informe que no hi ha cap afecció amb carreteres d'eixa administració.  
- Fuerzas Eléctricas de Valencia, SA (FEVASA) va remetre l'informe sol·licitat i va manifestar la seua conformitat i la no-oposició amb l'ampliació projectada.  
Traslladats els informes rebuts a l'empresa peticionària, esta manifesta l'acceptació amb el contingut d'estos.  
Vist que el projecte presentat té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats actualitzada en el moment de la sol·licitud.  
Atés que la sol·licitud i el projecte presentat tenen una definició i concreció de les característiques tècniques que garantixen la màxima seguretat i la millor funcionalitat de la subestació transformadora, i que estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-los adequadament.  
Vist l'informe tècnic favorable emés pel Servici Territorial d'Energia de València i remissió de l'expedient.  
Atés que, d'acord amb la sol·licitud i documentació que hi ha en l'expedient, l'ampliació sol·licitada s'executarà en els terrenys que actualment ocupa l'actual subestació transformadora ST Sagunt.  
Atés que, com a antecedent de l'ampliació sol·licitada de la ST Sagunt, consta en l'expedient la Resolució de Declaració d'Impacte Ambiental, de 3 de març de 2004, de la Direcció General del Medi Natural de la Conselleria de Territori i Habitatge, en què considera acceptable, només als efectes ambientals, el projecte de subestació elèctrica 220/20 kV a Sagunt.  
Atés que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de xarxes de transport elèctric.  
Atés que, d'acord amb el projecte presentat, la finalitat de l'ampliació sol·licitada és garantir la demanda actual i el seu previsible augment a mitjà termini, com a conseqüència dels desenvolupaments industrials i urbanístics que es produïxen en esta zona, així com la qualitat en el subministrament, fiabilitat i millor disponibilitat de l'actual infraestructura elèctrica.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que la Direcció General d'Energia és competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctrica de España, SAU, autorització administrativa per a l'ampliació de la subestació transformadora de 220 kV denominada ST Sagunt, ubicada al polígon 87 del sector SUNP-IV del Pla General d'Ordenació Urbana de Sagunt, al terme municipal de Sagunt, província de València, i les característiques principals de la qual són:  
- Sistema elèctric de 220 kV:  
Este parc, amb configuració de doble barra, és de tipus interior i dotat d'aïllament en hexafluorur de sofre (SF6), consta d'una posició de línia en aeri, dos posicions de transformador 220/20 kV amb el seu equipament corresponent i una posició d'acoblament i mesura de barres.  
L'ampliació consistix en una nova posició de línia per a instal·lació interior en la sala GIS ja existent, i s'equipa una nova cel·la blindada: la posició 9 (posició de línia L9-Vall d'Uixó 2).  
S'hi inclouen, les instal·lacions corresponents a l'aparellatge i conductors, xarxa de terres inferiors i superiors, servicis auxiliars de corrent altern i continu, obra civil i edificis, els sistemes de control, protecció i telecomunicacions, així com el tancament del recinte  
- Pressupost: 538.692,87 euros.  
Segon   
Aprovar el projecte d'execució per a l'ampliació de la subestació citada en el punt primer de la present resolució, firmat per tècnic competent i visat pel col·legi oficial corresponent en data 17 de juliol de 2009.  
La present resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
b) La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els pre  
\* \* \* \* \*  
ceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini previst per a l'execució de les instal·lacions és de sis mesos, comptadors a partir de l'ocupació real de les finques afectades. No obstant això, abans de l'acabament del termini, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
e) El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual adjuntarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart   
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La relació de béns i drets afectats pel projecte d'ampliació aprovat de la ST Sagunt i que s'ajusta a la que este conté en el moment de la sol·licitud, és la següent:  
Contra la present resolució, que no posa fi a la via administrativa, podrà interposar-se recurs d'alçada, davant del secretari autonòmic d'Infraestructures i Transport, en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de maig de 2010.- El director general d'Energia: Antonio Cejalvo Lapeña.  
